ΓΡΑΠΤΗ ΕΡΩΤΗΣΗ E-3759/00

υποβολή: Gilles Savary (PSE) προς την Επιτροπή

(4 Δεκεμβρίου 2000)

Θέμα: Η θέση της Ευρωπαϊκής Επιτροπής σχετικά με τις διαβουλεύσεις για τα κόμιστρα της ΙΑΤΑ (Διεθνής Ένωσης Αερομεταφορέων)

Το σύστημα των διαβουλεύσεων για τα κόμιστρα φορτίων και επιβατών της ΙΑΤΑ είναι κύριο στοιχείο του συστήματος διασύνδεσης που εφαρμόστηκε απ' αυτή την οργάνωση, σύστημα που επιτρέπει μια συντονισμένη και ολοκληρωμένη λειτουργία των εναέριων μεταφορικών μέσων σε παγκόσμιο επίπεδο και του οποίου τα ευεργετικά αποτελέσματα για τους καταναλωτές είναι από καιρό αναγνωρισμένα. Αυτό το σύστημα πάντα απολάμβανε τηνποστήριξη των κρατών μελών, και στη συνέχεια της Επιτροπής, καθώς η τελευταία θεώρησε ότι αυτές οι πρακτικές μπορούσαν να εξαιρεθούν ομαδικά από την εφαρμογή του άρθρου 81, παράγραφος 1, της συνθήκης ΕΚ, σύμφωνα με το άρθρο 81, παράγραφος 3.

Βέβαια, ο κανονισμός (ΕΟΚ) 1617/93 όπως τροποποιήθηκε από τους κανονισμούς (ΕΟΚ) 1523/96(1) και (ΕΟΚ) 1083/1999(2) περιορίζει την ομαδική εξαίρεση μόνο σε διαβουλεύσεις για τα κόμιστρα επιβατών. Αίτηση ατομικής απαλλαγής που είχε κατατεθεί το 1997 από την ΙΑΤΑ στην Επιτροπή για τις διαβουλεύσεις των κομίστρων φορτίων παραμένει ως σήμερα αναπάντητη.

Ποιες είναι οι προθέσεις της Επιτροπής σχετικά με την ανανέωση της ομαδικής εξαίρεσης όσον αφορά τις διαβουλεύσεις για τα κόμιστρα των επιβατών; Αυτές οι προθέσεις εκφράζουν την θέση της βιομηχανίας, των καταναλωτών και των κρατών μελών;

Για ποιους λόγους η Επιτροπή δεν έχει ακόμα αποφανθεί σχετικά με την αίτηση ατομικής απαλλαγής όσον αφορά τις διαβουλεύσεις για τα κόμιστρα φορτίων, όταν αυτή έχειποβληθεί πριν από διάστημα μεγαλύτερο των τριών ετών; Ποιες είναι οι προθέσεις της Επιτροπής σχετικά μ' αυτό το θέμα;

(1) ΕΕ L 190 της 31.7.1996, σελ. 11.

(2) ΕΕ L 131 της 27.5.1999, σελ. 27.

Απάντηση του κ. Monti εξ ονόματος της Επιτροπής

(5 Φεβρουαρίου 2001)

Το σύστημα των διαβουλεύσεων για τον καθορισμό των τιμών των Διεθνών Ενώσεων Αερομεταφορών (IATA) καθιερώθηκε μετά το τέλος του Δευτέρου Παγκοσμίου Πολέμου σε μια περίοδο κατά την οποία ο ανταγωνισμός στις αερομεταφορές ήταν πολύ περιορισμένος. Η αγορά των αερομεταφορών σήμερα είναι πολύ διαφορετική, με απελευθέρωση στην Κοινότητα, τις Ηνωμένες Πολιτείες και αλλού η οποία οδηγεί σε ουσιαστικό ανταγωνισμό σε πολλές διαδρομές.

Η Επιτροπή μελετά προς το παρόν εάν θα εξαιρέσει τις διαβουλεύσεις για τις τιμές των επιβατών στα πλαίσια της IATA στα πλαίσια του άρθρου 81, παράγραφος 3 για μια περαιτέρω περίοδο και εάν το πράξει,πό ποίους όρους. Η ΓΔ-Ανταγωνισμός θα δημοσιεύσει εντός των επομένων λίγων εβδομάδων ένα έγγραφο διαβούλευσης με το οποίο θα ζητείται η άποψη της βιομηχανίας, των καταναλωτών και των άλλων ενδιαφερομένων μερών για τη χρησιμότητα των διαβουλεύσεων της IATA για τις τιμές των επιβατών σε μια ανταγωνιστική αγορά αερομεταφορών και για τις δυνατές ως προς αυτές εναλλακτικές λύσεις.

Η Επιτροπή διαβεβαιώνει ότι η IATAπέβαλε αίτηση για ατομική εξαίρεση για τις διαβουλεύσεις του 1997 για τους ναύλους των εμπορευμάτων και κατά συνέπεια τούτοι προστατεύονται από τυχόν πρόστιμα γι' αυτές τις συμφωνίες. Όταν η Επιτροπή απέσυρε την ομαδική εξαίρεση για τις διαβουλεύσεις σχετικά με τους ναύλους εμπορευμάτων το 1996 οι λόγοι που δόθηκαν ήταν ότι οι διαβουλεύσεις δεν ήταν πλέον αναγκαίες για να θέσουν σε λειτουργία την αναγνώριση των εισιτηρίων και ότι είχαν ως αποτέλεσμα την καθιέρωση

ψηλών ναύλων εις βάρος των χρηστών. Η Επιτροπή επί του παρόντος εξετάζει την αίτηση της IATA για ατομική εξαίρεση. Τούτο αποτελεί μια σύνθετηπόθεση και χρειάστηκε κάποιος χρόνος για τη συλλογή των στοιχείων. Η Επιτροπή δεν θεώρησε τα στοιχεία που παρουσιάστηκαν ικανά για να χορηγήσει ατομική εξαίρεση. Η τελική απόφαση γι' αυτήν τηνπόθεση θα ληφθεί στο πρώτο ήμισυ του 2001.